title: Регламент за изпълнение (ЕС) № 914/2013 на Комисията от 23 септември 2013 година за установяване на бюджетни тавани за 2013 г., приложими към някои схеми за директно подпомагане, предвидени в Регламент (ЕО) № 73/2009 на Съвета

text:
               24.9.2013

               BG

               Официален вестник на Европейския съюз

               L 252/14

         РЕГЛАМЕНТ ЗА ИЗПЪЛНЕНИЕ (ЕС) № 914/2013 НА КОМИСИЯТА
   от 23 септември 2013 година
   за установяване на бюджетни тавани за 2013 г., приложими към някои схеми за директно подпомагане, предвидени в Регламент (ЕО) № 73/2009 на Съвета
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 73/2009 на Съвета от 19 януари 2009 г. за установяване на общи правила за схеми за директно подпомагане в рамките на Общата селскостопанска политика и за установяване на някои схеми за подпомагане на земеделски стопани, за изменение на регламенти (ЕО) № 1290/2005, (ЕО) № 247/2006, (ЕО) № 378/2007 и за отмяна на Регламент (ЕО) № 1782/2003 (1), и по-специално член 51, параграф 2, първа алинея, член 69, параграф 3, първа алинея, член 123, параграф 1, първа алинея, член 131, параграф 4, първа алинея и член 142, буква в) от него,
   като има предвид, че:

               (1)

               Следва да се установят бюджетните тавани за 2013 г. за всяко от плащанията по членове 52, 53 и 54 от Регламент (ЕО) № 73/2009 за държавите членки, които през 2013 г. прилагат схемата за единно плащане, предвидена в дял III от същия регламент.

               (2)

               Следва да се установят бюджетните тавани за 2013 г. за специфичното подпомагане, предвидено в дял III, глава 5 от Регламент (ЕО) № 73/2009, за държавите членки, които през 2013 г. използват възможностите, предвидени в член 69, параграф 1 или член 131, параграф 1 от същия регламент.

               (3)

               Съгласно член 69, параграф 4 от Регламент (ЕО) № 73/2009 ресурсите, които могат да бъдат използвани за всяка обвързана с производството мярка, предвидена в член 68, параграф 1, буква а), подточки i), ii), iii) и iv) и букви б) и д), се ограничават до 3,5 % от националните тавани, посочени в член 40 от същия регламент. За повече яснота Комисията следва да публикува таваните, произтичащи от сумите, които държавите членки са съобщили във връзка със съответните мерки.

               (4)

               Съгласно член 69, параграф 6, буква а) от Регламент (ЕО) № 73/2009 сумите, изчислени в съответствие с член 69, параграф 7 от същия регламент, са посочени в приложение III към Регламент (ЕО) № 1120/2009 на Комисията от 29 октомври 2009 г. за определяне на подробни правила за прилагането на схемата за единно плащане, предвидена в дял III от Регламент (ЕО) № 73/2009 на Съвета (2). От съображения за яснота Комисията следва да публикува сумите, съобщени от държавите членки, които те възнамеряват да използват в съответствие с член 69, параграф 6, буква а) от Регламент (ЕО) № 73/2009.

               (5)

               От съображения за яснота е целесъобразно да се публикуват бюджетните тавани за схемата за единно плащане за 2013 г., след като от таваните, посочени в приложение VIII към Регламент (ЕО) № 73/2009, бъдат приспаднати таваните за плащанията, посочени в членове 52, 53, 54 и 68 от същия регламент. Сумата, която следва да бъде приспадната от посоченото приложение VIII с оглед финансиране на специфичното подпомагане по член 68 от Регламент (ЕО) № 73/2009, отговаря на разликата между общата сума за специфично подпомагане, съобщена от държавите членки, и съобщените суми, предназначени за финансиране на специфичното подпомагане в съответствие с член 69, параграф 6, буква а) от същия регламент. Когато държава членка, прилагаща схемата за единно плащане, реши да предостави подпомагането по член 68, параграф 1, буква в), сумата, съобщена на Комисията, следва да бъде включена в тавана на схемата за единно плащане, тъй като това подпомагане става под формата на увеличение на единичната стойност и/или на броя на правата на плащане, които притежава земеделският стопанин.

               (6)

               За държавите членки, които през 2013 г. прилагат схемата за единно плащане на площ, предвидена в дял V, глава 2 от Регламент (ЕО) № 73/2009, годишните финансови пакети следва да бъдат определени в съответствие с член 123, параграф 1 от същия регламент.

               (7)

               От съображения за яснота е целесъобразно да се публикуват максималните размери на средствата за прилагащите схемата за единно плащане на площ държави членки за предоставяне на отделни плащания за захар през 2013 г. по силата на член 126 от Регламент (ЕО) № 73/2009, определени въз основа на уведомленията на тези държави членки.

               (8)

               От съображения за яснота следва да се публикуват максималните размери на средствата, които са на разположение на прилагащите схемата за единно плащане на площ държави членки за предоставяне на отделни плащания за плодове и зеленчуци през 2013 г. съгласно член 127 от Регламент (ЕО) № 73/2009, определени въз основа на съобщенията от тези държави членки.

               (9)

               От съображения за яснота следва да се публикуват максималните размери на средствата, които са на разположение на прилагащите схемата за единно плащане на площ държави членки за предоставяне на отделни плащания за меки плодове през 2013 г. съгласно член 129 от Регламент (ЕО) № 73/2009, определени въз основа на съобщенията от тези държави членки.

               (10)

               Мерките, предвидени в настоящия регламент, са в съответствие със становището на Управителния комитет за директните плащания,

         ПРИЕ НАСТОЯЩИЯ РЕГЛАМЕНТ:
   Член 1
   1.   Бюджетните тавани за 2013 г., посочени в член 51, параграф 2 от Регламент (ЕО) № 73/2009, са определени в приложение I към настоящия регламент.
   2.   Бюджетните тавани за 2013 г., посочени в член 69, параграф 3 и член 131, параграф 4 от Регламент (ЕО) № 73/2009, са определени в приложение II към настоящия регламент.
   3.   Бюджетните тавани за 2013 г. за подпомагането по член 68, параграф 1, буква а), подточки i), ii), iii) и iv) и букви б) и д) от Регламент (ЕО) № 73/2009 са определени в приложение III към настоящия регламент.
   4.   Сумите, които държавите членки могат да използват в съответствие с член 69, параграф 6, буква а) от Регламент (ЕО) № 73/2009 за финансиране на специфичното подпомагане по член 68, параграф 1 от същия регламент, са определени в приложение IV към настоящия регламент.
   5.   Бюджетните тавани за схемата за единно плащане за 2013 г., посочена в дял III от Регламент (ЕО) № 73/2009, са определени в приложение V към настоящия регламент.
   6.   Годишните финансови пакети за 2013 г., посочени в член 123, параграф 1 от Регламент (ЕО) № 73/2009, са определени в приложение VI към настоящия регламент.
   7.   Максималните размери на средствата за финансиране за Чешката република, Унгария, Латвия, Литва, Полша, Румъния и Словакия за предоставяне през 2013 г. на отделно плащане за захар по член 126 от Регламент (ЕО) № 73/2009 са определени в приложение VII към настоящия регламент.
   8.   Максималните размери на средствата за финансиране за Чешката република, Унгария, Полша и Словакия за предоставяне през 2013 г. на отделно плащане за плодове и зеленчуци по член 127 от Регламент (ЕО) № 73/2009 са определени в приложение VIII към настоящия регламент.
   9.   Максималните размери на средствата за финансиране за България, Унгария и Полша за предоставяне през 2013 г. на отделно плащане за меки плодове по член 129 от Регламент (ЕО) № 73/2009 са определени в приложение IX към настоящия регламент.
   Член 2
   Настоящият регламент влиза в сила на седмия ден след публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 23 септември 2013 година.

            За Комисията

            Председател

         José Manuel BARROSO

      (1)  ОВ L 30, 31.1.2009 г., стр. 16.

      (2)  ОВ L 316, 2.12.2009 г., стр. 1.

      ПРИЛОЖЕНИЕ I

         Бюджетни тавани за директни плащания, които се отпускат в съответствие с членове 52, 53 и 54 от Регламент (ЕО) № 73/2009

         Календарна година 2013

                  (В хиляди евро)

                  BE

                  ES

                  FR

                  AT

                  PT

                  FI

                  Премия за овце и кози

                  21 892

                  600

                  Допълнителна премия за овце и кози

                  7 184

                  200

                  Премия за крави с бозаещи телета

                  77 565

                  261 153

                  525 622

                  70 578

                  78 695

                  Допълнителна премия за крави с бозаещи телета

                  19 389

                  26 000

                  99

                  9 462

      ПРИЛОЖЕНИЕ II

         Бюджетни тавани за специфичното подпомагане, предвидено в член 68, параграф 1 от Регламент (ЕО) № 73/2009

         Календарна година 2013

                  Държава членка

                  (Хиляди евро)

                  Белгия

                  8 600

                  България

                  28 500

                  Чешка република

                  31 826

                  Дания

                  40 975

                  Естония

                  1 253

                  Ирландия

                  25 000

                  Испания

                  248 054

                  Франция

                  478 600

                  Италия

                  321 950

                  Латвия

                  5 130

                  Литва

                  13 304

                  Унгария

                  131 898

                  Нидерландия

                  38 900

                  Австрия

                  13 900

                  Полша

                  106 558

                  Португалия

                  34 111

                  Румъния

                  44 257

                  Словения

                  14 424

                  Словакия

                  13 500

                  Финландия

                  57 055

                  Швеция

                  3 469

                  Обединеното кралство

                  29 800

                  Съобщени от държавите членки суми за отпускане на подпомагането по член 68, параграф 1, буква в), които са включени в тавана на схемата за единно плащане.
                  Словения: 5 800 хиляди евро

      ПРИЛОЖЕНИЕ III

         Бюджетни тавани за подпомагането, предвидено в член 68, параграф 1, буква а), подточки i), ii), iii) и iv) и букви б) и д) от Регламент (ЕО) № 73/2009

         Календарна година 2013

                  Държава членка

                  (Хиляди евро)

                  Белгия

                  4 461

                  България

                  28 500

                  Чешка република

                  31 826

                  Дания

                  17 075

                  Естония

                  1 253

                  Ирландия

                  25 000

                  Испания

                  179 954

                  Франция

                  297 600

                  Италия

                  152 950

                  Латвия

                  5 130

                  Литва

                  13 304

                  Унгария

                  46 164

                  Нидерландия

                  31 420

                  Австрия

                  13 900

                  Полша

                  106 558

                  Португалия

                  21 210

                  Румъния

                  44 257

                  Словения

                  8 624

                  Словакия

                  13 500

                  Финландия

                  57 055

                  Швеция

                  3 469

                  Обединеното кралство

                  29 800

      ПРИЛОЖЕНИЕ IV

         Суми, които следва да бъдат използвани от държавите членки в съответствие с член 69, параграф 6, буква а) от Регламент (ЕО) № 73/2009 за финансиране на специфичното подпомагане, предвидено в член 68, параграф 1 от същия регламент

         Календарна година 2013

                  Държава членка

                  (Хиляди евро)

                  Белгия

                  8 600

                  Дания

                  23 250

                  Ирландия

                  23 900

                  Испания

                  144 390

                  Франция

                  84 000

                  Италия

                  144 900

                  Нидерландия

                  31 700

                  Австрия

                  11 900

                  Португалия

                  21 700

                  Словения

                  5 800

                  Финландия

                  6 190

      ПРИЛОЖЕНИЕ V

         Бюджетни тавани за схемата за единно плащане

         Календарна година 2013

                  Държава членка

                  (Хиляди евро)

                  Белгия

                  517 901

                  Дания

                  1 031 277

                  Германия

                  5 852 938

                  Ирландия

                  1 339 769

                  Гърция

                  2 233 227

                  Испания

                  4 913 824

                  Франция

                  7 607 272

                  Италия

                  4 202 935

                  Люксембург

                  37 671

                  Малта

                  5 503

                  Нидерландия

                  890 551

                  Австрия

                  679 111

                  Португалия

                  476 907

                  Словения

                  141 450

                  Финландия

                  518 883

                  Швеция

                  767 437

                  Обединеното кралство

                  3 958 242

      ПРИЛОЖЕНИЕ VI

         Годишни финансови пакети за схемата за единно плащане на площ

         Календарна година 2013

                  Държава членка

                  (Хиляди евро)

                  България

                  553 245

                  Чешка република

                  832 828

                  Естония

                  99 912

                  Кипър

                  53 499

                  Латвия

                  138 041

                  Литва

                  356 545

                  Унгария

                  1 140 921

                  Полша

                  2 760 813

                  Румъния

                  1 213 143

                  Словакия

                  354 697

      ПРИЛОЖЕНИЕ VII

         Максимални размери на средствата за държавите членки за предоставяне на отделно плащане за захар по член 126 от Регламент (ЕО) № 73/2009

         Календарна година 2013

                  Държава членка

                  (Хиляди евро)

                  Чешка република

                  44 245

                  Латвия

                  3 308

                  Литва

                  10 260

                  Унгария

                  41 010

                  Полша

                  159 392

                  Румъния

                  7 072

                  Словакия

                  19 289

      ПРИЛОЖЕНИЕ VIII

         Максимални размери на средствата за държавите членки за предоставяне на отделно плащане за плодове и зеленчуци по член 127 от Регламент (ЕО) № 73/2009

         Календарна година 2013

                  Държава членка

                  (Хиляди евро)

                  Чешка република

                  414

                  Унгария

                  4 756

                  Полша

                  6 715

                  Словакия

                  690

      ПРИЛОЖЕНИЕ IX

         Максимални размери на средствата за държавите членки за предоставяне на отделно плащане за меки плодове по член 129 от Регламент (ЕО) № 73/2009

         Календарна година 2013

                  Държава членка

                  (Хиляди евро)

                  България

                  226

                  Унгария

                  391

                  Полша

                  11 040


title: Регламент за изпълнение (ЕС) № 953/2014 на Комисията от 5 септември 2014 година за установяване на стандартни стойности при внос с цел определяне на входната цена на някои плодове и зеленчуци

text:
               6.9.2014

               BG

               Официален вестник на Европейския съюз

               L 267/2

         РЕГЛАМЕНТ ЗА ИЗПЪЛНЕНИЕ (ЕС) № 953/2014 НА КОМИСИЯТА
   от 5 септември 2014 година
   за установяване на стандартни стойности при внос с цел определяне на входната цена на някои плодове и зеленчуци
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти (Общ регламент за ООП) (1),
   като взе предвид Регламент за изпълнение (ЕС) № 543/2011 на Комисията от 7 юни 2011 г. за определяне на подробни правила за прилагането на Регламент (ЕО) № 1234/2007 на Съвета по отношение на секторите на плодовете и зеленчуците и на преработените плодове и зеленчуци (2), и по-специално член 136, параграф 1 от него,
   като има предвид, че:

               (1)

               В изпълнение на резултатите от Уругвайския кръг на многостранните търговски преговори в Регламент за изпълнение (ЕС) № 543/2011 са посочени критериите, по които Комисията определя стандартните стойности при внос от трети държави за продуктите и периодите, посочени в приложение XVI, част A от същия регламент.

               (2)

               Стандартната стойност при внос се изчислява за всеки работен ден съгласно член 136, параграф 1 от Регламент за изпълнение (ЕС) № 543/2011, като се вземат под внимание променливите данни за всеки ден. В резултат на това настоящият регламент следва да влезе в сила в деня на публикуването му в Официален вестник на Европейския съюз,

         ПРИЕ НАСТОЯЩИЯ РЕГЛАМЕНТ:
   Член 1
   Стандартните стойности при внос, посочени в член 136 от Регламент за изпълнение (ЕС) № 543/2011, са определени в приложението към настоящия регламент.
   Член 2
   Настоящият регламент влиза в сила в деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 5 септември 2014 година.

            За Комисията,

            от името на председателя,

         Jerzy PLEWA

            Генерален директор на генерална дирекция „Земеделие и развитие на селските райони“

      (1)  ОВ L 299, 16.11.2007 г., стр. 1.

      (2)  ОВ L 157, 15.6.2011 г., стр. 1.

      ПРИЛОЖЕНИЕ
      Стандартни стойности при внос за определяне на входната цена на някои плодове и зеленчуци

                  (EUR/100 kg)

                  Код по КН

                  Код на третa държавa (1)

                  Стандартна стойност при внос

                  0702 00 00

                  MK

                  59,1

                  ZZ

                  59,1

                  0707 00 05

                  TR

                  124,2

                  ZZ

                  124,2

                  0709 93 10

                  TR

                  123,8

                  ZZ

                  123,8

                  0805 50 10

                  AR

                  173,1

                  BR

                  100,4

                  CL

                  209,3

                  IL

                  182,0

                  TR

                  227,6

                  UY

                  152,4

                  ZA

                  161,3

                  ZZ

                  172,3

                  0806 10 10

                  BR

                  163,5

                  TR

                  120,4

                  ZZ

                  142,0

                  0808 10 80

                  BR

                  63,0

                  CL

                  100,4

                  CN

                  120,7

                  NZ

                  122,1

                  US

                  129,1

                  ZA

                  130,0

                  ZZ

                  110,9

                  0808 30 90

                  CN

                  92,5

                  TR

                  123,8

                  XS

                  48,0

                  ZA

                  100,9

                  ZZ

                  91,3

                  0809 30

                  TR

                  135,5

                  ZZ

                  135,5

                  0809 40 05

                  BA

                  34,7

                  MK

                  41,9

                  ZZ

                  38,3

         (1)  Номенклатура на държавите, определена с Регламент (ЕО) № 1833/2006 на Комисията (ОВ L 354, 14.12.2006 г., стр. 19). Код „ZZ“ означава „с друг произход“.


title: Регламент за изпълнение (ЕС) 2016/12 на Комисията от 6 януари 2016 година за прекратяване на частичното междинно преразглеждане на антидъмпинговите и изравнителните мерки, приложими към вноса на кристални силициеви фотоволтаични модули и ключови компоненти (т.е. елементи) с произход или изпратени от Китайската народна република

text:
               7.1.2016

               BG

               Официален вестник на Европейския съюз

               L 4/1

         РЕГЛАМЕНТ ЗА ИЗПЪЛНЕНИЕ (ЕС) 2016/12 НА КОМИСИЯТА
   от 6 януари 2016 година
   за прекратяване на частичното междинно преразглеждане на антидъмпинговите и изравнителните мерки, приложими към вноса на кристални силициеви фотоволтаични модули и ключови компоненти (т.е. елементи) с произход или изпратени от Китайската народна република
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1225/2009 на Съвета от 30 ноември 2009 г. за защита срещу дъмпингов внос от страни, които не са членки на Европейската общност (1) („основния антидъмпингов регламент“), и по-специално член 11, параграф 3 от него,
   като взе предвид Регламент (ЕО) № 597/2009 на Съвета от 11 юни 2009 г. относно защитата срещу субсидиран внос от държави, които не са членки на Европейската общност (2) („основния антисубсидиен регламент“), и по-специално член 19, параграф 3 от него,
   като има предвид, че:
   1.   Действащи мерки

               (1)

               С Регламент (ЕС) № 513/2013 (3) Европейската комисия („Комисията“) наложи временно антидъмпингово мито върху вноса в Европейския съюз („Съюза“) на кристални силициеви фотоволтаични модули и ключови компоненти (т.е. елементи и полупроводникови пластини) с произход или изпратени от Китайската народна република („Китай“).

               (2)

               Група производители износители възложиха на Китайската търговска камара за внос и износ на машини и електронни продукти („CCCME“) да предложи на Комисията от тяхно име ценови ангажимент, което CCCME направи. От условията на посочения ценови ангажимент е видно, че той представлява набор от индивидуални ценови ангажименти за всеки производител износител, които от съображения за административно удобство се координират от CCCME.

               (3)

               С Решение 2013/423/ЕС (4) Комисията прие този ценови ангажимент по отношение на временното антидъмпингово мито. С Регламент (ЕС) № 748/2013 (5) Комисията измени Регламент (ЕС) № 513/2013, с цел да бъдат въведени техническите изменения, необходими поради приемането на ангажимента по отношение на временното антидъмпингово мито.

               (4)

               С Регламент за изпълнение (ЕС) № 1238/2013 (6) Съветът наложи окончателно антидъмпингово мито върху вноса в Съюза на модули и елементи с произход или изпратени от Китай („разглеждания продукт“). С Регламент за изпълнение (ЕС) № 1239/2013 (7) Съветът наложи също така окончателно изравнително мито върху вноса в Съюза на разглеждания продукт.

               (5)

               След като получи изпратено от група производители износители („производителите износители“) съвместно със CCCME уведомление за изменена версия на ценовия ангажимент, с Решение за изпълнение 2013/707/ЕС (8) Комисията потвърди приемането на изменения ценови ангажимент („ангажимента“) за периода на прилагане на окончателните мерки.

               (6)

               С Решение за изпълнение 2014/657/ЕС (9) Комисията прие направено от групата производители износители съвместно със CCCME предложение за пояснения относно прилагането на ангажимента по отношение на разглеждания продукт, обхванат от ангажимента, а именно модули и елементи с произход или изпратени от Китай, понастоящем класирани в код по КН ex 8541 40 90 (кодове по ТАРИК 8541409021, 8541409029, 8541409031 и 8541409039), произведени от производителите износители („обхванатия продукт“).

               (7)

               С Регламент за изпълнение (ЕС) 2015/866 (10) Комисията оттегли приемането на ангажимента за трима производители износители. С Регламент за изпълнение (ЕС) 2015/1403 (11) Комисията оттегли приемането на ангажимента за още един производител износител.

               (8)

               Антидъмпинговите и изравнителните мерки, посочени в съображение 4 по-горе, заедно с ангажимента и свързаните решения, посочени в съображения 3, 5 и 6 по-горе, по-надолу съвкупно се наричат „действащите мерки“.

         2.   Съответни разпоредби на ангажимента

               (9)

               Съгласно ценовия ангажимент, приет от Комисията, минималната вносна цена („МВЦ“) на обхванатия продукт се коригира всяко тримесечие в зависимост от международните цени на модулите при незабавна доставка, които включват китайските цени, отчетени в базата данни на Bloomberg („прилаганото референтно ниво“).

               (10)

               В ангажимента се посочва също, че като референтно ниво Комисията може да използва цените при незабавна доставка (които не вземат предвид китайските цени), ако те са налични в базата данни на Bloomberg.

         3.   Искане за частично междинно преразглеждане

               (11)

               На 29 януари 2015 г. Комисията получи искане за частично междинно преразглеждане от EU ProSun („заявителя“), сдружение на производителите на модули и елементи в Съюза. Обхватът на искането е ограничен до референтното ниво, използвано за механизма за адаптиране на МВЦ, посочен в ангажимента.

               (12)

               Искането бе основано на твърдението, че прилаганото референтно ниво вече не дава надеждна представа за развитието на цените на модулите. Заявителят представи достатъчно доказателства в полза на твърдението, че е налице промяна в обстоятелствата, при които е било прието прилаганото референтно ниво, и че тази промяна е с дълготраен характер:

                           а)

                           Броят на респондентите от Китай, които предоставят данни за цените, взети предвид в прилаганото референтно ниво, се е увеличил значително след приемането на ангажимента, и по-специално от началото на 2014 г. насам;

                           б)

                           Вследствие на това относителната тежест на китайските респонденти в прилаганото референтно ниво е нараснала и е оказала значително въздействие върху неговото развитие;

                           в)

                           Освен това цените, докладвани от китайските респонденти, винаги са били по-ниски от цените, докладвани от други участници.

               (13)

               Според заявителя това доказва, че прилаганото референтно ниво вече не дава надеждна представа за развитието на цените на модулите. Поради това заявителят поиска прилаганото референтно ниво за механизма за адаптиране на МЦВ да бъде заменено с ценовата подсерия „Средни международни“, публикувана от Bloomberg, в която не се вземат предвид докладваните от китайските респонденти цени.

         4.   Започване на частично междинно преразглеждане

               (14)

               След като уведоми държавите членки, Комисията изказа становището, че са налице достатъчно доказателства за започване на частично междинно преразглеждане, ограничено до референтното ниво, използвано за механизма за адаптиране на МВЦ.

               (15)

               Целта на това преразглеждане е да се проучи дали прилаганото референтно ниво все още дава надеждна представа за развитието на цените на модулите, и, следователно, дали то все още служи на формулираната в действащите мерки цел.

               (16)

               Правителството на Китай бе поканено на предварителни консултации в съответствие с разпоредбите на основния антисубсидиен регламент и тези консултации бяха проведени.

               (17)

               На 5 май 2015 г. Комисията започна настоящото частично междинно преразглеждане на действащите мерки по силата на член 11, параграф 3 от основния антидъмпингов регламент и член 19, параграф 2 от основния антисубсидиен регламент. Тя публикува известие за започване на частично междинно преразглеждане на мерките в Официален вестник на Европейския съюз
                   (12).

         5.   Страни, засегнати от разследването

               (18)

               Комисията изпрати въпросник на Bloomberg New Energy Finance („Bloomberg“), за да получи информацията, необходима за целите на разследването.

               (19)

               Също така Комисията прикани респондентите, предоставили на Bloomberg информация за цените на кристалните силициеви фотоволтаични модули, да се представят, да предоставят на Комисията информацията, която са предоставили на Bloomberg, и да изложат становищата си във връзка с преразглеждането.

               (20)

               Заинтересованите страни имаха възможност да изложат становищата си относно започването на разследването и да поискат да бъдат изслушани от Комисията и/или от служителя по изслушванията в хода на търговските процедури.

         6.   Отговори на въпросника и посещения за проверка на място

               (21)

               Комисията получи отговор на въпросника от Bloomberg. Освен това Комисията получи становища от няколко от респондентите, предоставили на Bloomberg информация за цените на модулите, а редица заинтересовани страни от Съюза и извън него заявиха интерес по отношение на преразглеждането.

               (22)

               Комисията потърси и провери цялата информация, която счете за необходима за провеждане на преразглеждането. Бяха извършени проверки на място в помещенията на Bloomberg в Цюрих, Швейцария, и в Хонконг, специален административен район Хонконг, Китай.

         7.   Разследване

               (23)

               Комисията проучи дали прилаганото референтно ниво все още дава надеждна представа за развитието на цените на модулите, и, следователно, дали то все още служи на формулираните в действащите мерки цели.

         7.1.   Прилагано референтно ниво и негови подсерии

               (24)

               Прилаганото референтно ниво е ценова серия „Общи средни“, която се състои от отчетените цени на модулите на световно равнище при незабавна доставка. Също така Bloomberg публикува две подсерии на ценовата серия „Общи средни“ относно цените на модулите при незабавна доставка, които са от значение за настоящото разследване, а именно:

                           а)

                           подсерията „Средни за Китай“, в която се вземат предвид цените, докладвани от китайските респонденти; както и

                           б)

                           подсерията „Средни международни“, в която се вземат предвид всички останали докладвани цени.

               (25)

               Данните за тези ценови серии и подсерии обикновено се събират и публикуват всяка седмица. Всички серии се публикуват в щатски долари. Всички котировки се проверяват редовно от специалистите на Bloomberg в сектора на соларните изделия, които могат да поискат разяснение по дадена котировка от всеки респондент, който често подава данни извън обхвата на определени граници или изглежда, че се опитва да повлияе на крайните резултати.

               (26)

               За да изчисли средната цена за седмица, Bloomberg трябва да получи най-малко три котировки. Ако даден респондент подаде няколко оферти, Bloomberg извежда усреднени стойности и отчита котировките като една.

               (27)

               За да се предотврати подаването на необичайно високи или необичайно ниски котировки, Bloomberg автоматично отбелязва всички котировки, които са с повече от 20 % над или под средната стойност за избрания период, за разглеждане от анализаторите, които могат да поискат разяснения от участника. От своя страна анализаторите решават дали да включат котировката. След това се изчислява средната стойност за останалите котировки.

               (28)

               Всички респонденти трябва да участват активно в производството или доставката на модули и Bloomberg следва изрично да потвърди тяхното участие преди да започнат да подават котировки.

         7.2.   Нарастване на броя и относителния дял на респондентите от Китай

               (29)

               Според заявителя броят на респондентите от Китай, включени в прилаганото референтно ниво, се е увеличил значително след приемането на ангажимента, и по-специално от началото на 2014 г. насам.

               (30)

               Освен това заявителят заяви, че „участието на респонденти от Китай като дял от общото участие в докладването на цени пред Bloomberg е нараснало почти тройно от 2013 г. насам и това засилено участие е оказало силно въздействие върху развитието на [прилаганото референтно ниво] през 2014 г.“

               (31)

               Въпреки че в искането си заявителят предостави пълна информация за 2013 и 2014 г., доводите му са основани единствено на сравнението на два изолирани тримесечни периода, а именно май—юли 2013 г. и октомври—декември 2014 г.

               (32)

               Комисията взе предвид цялата предоставена от заявителя информация за участието през 2013 г. и 2014 г. по седмици и анализира данните като сумира броя на участниците по календарни тримесечия. По този начин тя стигна до заключението, че:

                           а)

                           Средният брой на китайските респонденти на тримесечие в прилаганото референтно ниво в действителност се е увеличил с около 20 респондента (56 %) между 2013 и 2014 г.;

                           б)

                           Успоредно с това се наблюдава спад на средния брой на тримесечие на респондентите, които не са от Китай, с повече от 100 респондента (– 46 %) между 2013 и 2014 г.

               (33)

               Ето защо пропорционалното увеличение на дела на китайските респонденти в прилаганото референтно ниво се дължи както на намаляването на броя на респондентите, които не са от Китай, така и на все по-големия брой на китайските респонденти.

               (34)

               Освен това делът на респондентите от Китай е нараснал от сравнително ниско равнище до равнище, което в по-добра степен отразява дела на Китай на световния пазар на соларни изделия. Според данни на Bloomberg през 2014 г. китайското производство на фотоволтаични елементи и модули се оценява на 78 % от световното производство.

               (35)

               Графика 1 по-долу показва съвкупното участие на респондентите в прилаганото референтно ниво и в неговите две подсерии за тримесечие.

                  Източник: Искане за преразглеждане

         7.3.   Развитие на цените в Китай и в други страни

               (36)

               Заявителят отбеляза, че цените в подсерия „Средни за Китай“ по традиция са били по-ниски от тези в ценова подсерия „Средни международни“. Комисията отбелязва, че цените в подсерия „Средни за Китай“ в действителност са били по-ниски от тези в ценова подсерия „Средни международни“.

               (37)

               Освен това заявителят изтъкна, че подсерията „Средни международни“„[…] по същество [е] останала непроменена след приемането на [ангажимента]“.

               (38)

               Разследването показа, че, противно на твърдението на заявителя, цените в подсерия „Средни международни“ не са останали непроменени след приемането на ангажимента. В действителност през 2013 г. и 2014 г. както подсерия „Средни международни“, така и подсерия „Средни за Китай“, са следвали сходна тенденция (обикновено в рамките на ± 0,01 USD). В графика 2 по-долу е показано развитието на двете подсерии в сравнение със серия „Общи средни“ от началото на 2013 г. до края на 2014 г.

                  Източник: Разследване на Bloomberg

         7.4.   Липсва съществено въздействие за изменение на прилаганото референтно ниво в низходяща посока

               (39)

               Съгласно доводите на заявителя, изложени в раздели 7.2 и 7.3 по-горе, както нарастването на броя на китайските респонденти, така и увеличението на техния дял в серия цени „Общи средни“, са оказали „съществено въздействие за изменение в низходяща посока“ на прилаганото референтно ниво. Следователно, основавайки се на прилаганото референтно ниво, корекциите на МВЦ до този момент като цяло са отразявали нарасналия брой на китайските респонденти, съобщили на Bloomberg по-ниски цени.

               (40)

               Комисията провери всички имащи отношение към случая и надлежно документирани доказателства, които бяха събрани в хода на разследването. Констатациите от разследването са изложени в раздели 7.2 и 7.3 по-горе и са по-конкретно следните:

                           а)

                           на първо място, е налице увеличение на броя на китайските респонденти, изпратили данни за публикуване в подсерия „Средни за Китай“;

                           б)

                           на второ място, както е показано в графика 1 по-горе, това увеличение на броя на китайските респонденти е било съпътствано от по-значително намаляване на броя на респондентите, които не са от Китай;

                           в)

                           на трето място, пропорционалното нарастване на дела на китайските респонденти се дължи както на увеличения брой китайски респонденти, така и на намаления брой на респондентите, които не са от Китай;

                           г)

                           четвърто, делът на респондентите от Китай е нараснал от сравнително ниско равнище до равнище, което в по-добра степен отразява дела на Китай на световния пазар на соларни изделия, и

                           д)

                           на последно място, както показва графика 2, както ценова подсерия „Средни за Китай“, така и ценова подсерия „Средни международни“ на прилаганото референтно ниво следват подобна тенденция през 2013 и 2014 г.

         7.5.   Заключения

               (41)

               Комисията стигна до заключението, че:

                           а)

                           прилаганото референтно ниво все още е представително за развитието на цените на модулите в световен мащаб, тъй като то включва цените, докладвани от китайските респонденти,

                           б)

                           както и защото двете подсерии са се развивали съгласно сходна тенденция, което означава, че цените в подсерия „Средни за Китай“ в действителност са по-ниски от цените в подсерия „Средни международни“, но средните за Китай цени не са спадали по-бързо от международните средни цени; поради това

                           в)

                           делът на респондентите от Китай в прилаганото референтно ниво се е увеличил до равнище, което в по-добра степен отразява дела на китайските производители на световния пазар на соларни изделия;

                           г)

                           следователно прилаганото референтно ниво все още служи на формулираната в действащите мерки цел.

               (42)

               С оглед на това Комисията заключи, че настоящото преразглеждане следва да бъде прекратено.

         7.6.   Коментари в писмена форма

               (43)

               Констатациите от разследването бяха оповестени на заинтересованите страни. Предоставена им бе възможността да бъдат изслушани и да направят коментари в съответствие с член 20 от основния антидъмпингов регламент и член 30 от основния антисубсидиен регламент. Заявителят и правителството на Китайската народна република представиха коментари.

      Коментари на заявителя

               (44)

               На първо място, заявителят изтъкна, че „независимо че делът на китайското участие в индекса на Bloomberg се е увеличил съществено […], китайският пазарен дял в глобален мащаб почти не се е променил, което означава, че развитието на ценовия индекс на Bloomberg„Общи средни“не отразява развитието на пазарния дял в глобален мащаб“.

               (45)

               Комисията признава, че в действителност китайският пазарен дял в глобален мащаб не се е променил значително през периода от 2013 до 2014 г. Това обаче само подкрепя заключението, че прилаганото референтно ниво е станало в по-голяма степен представително, поради изложените в съображение 34 по-горе причини. Освен това целта на тази ценова серия е да отразява развитието на цените, а не развитието на пазарните дялове.

               (46)

               На второ място, заявителят изтъкна, че „се забелязва съществен спад на цените в подсерия „Средни за Китай“, които и без това са били далеч по-ниски от цените в ценова подсерия „Средни международни“, и че този спад е бил с над 5 % по-голям от спада в ценова подсерия „Средни международни“ през същия период.“

               (47)

               Комисията отбелязва, че това твърдение е фактически невярно по отношение на целия период 2013—2014 г. (който е периодът на данните, представени от заявителя). В действителност нито една от разглежданите три ценови серии не показва ясна тенденция към понижение през 2013 и 2014 г., както е показано в Графика 2 от съображение (38) и в Графика 1 по-долу.

               (48)

               Противно на твърдението на заявителя, отправната точка и крайната точка за изменението на всяка от трите ценови серии са много близо една до друга (разлика от най-много 0,01 USD в посока нагоре и 0,02 USD надолу) и цените във всичките три серии са варирали в този диапазон. Тази флуктуация следва сходна тенденция, като най-висока точка е достигната през третото и четвъртото тримесечие на 2013 г. Освен това разликата между данните с най-висока и най-ниска стойност е сравнима (0,09 USD за ценова серия „Общи средни“, 0,06 USD за ценова подсерия „Средни международни“, и 0,08 USD за подсерия „Средни за Китай“).

                  Графика 1

                  Усреднени данни за ценовите серии в щатски долари на ват в периода 2013—2014 г.

                           Тримесечие

                           „Общи средни“

                           „Средни международни“

                           „Средни за Китай“

                           1-во тримесечие 2013 г.

                           0,81

                           0,83

                           0,71

                           2-ро тримесечие 2013 г.

                           0,85

                           0,86

                           0,74

                           3-то тримесечие 2013 г.

                           0,86

                           0,87

                           0,77

                           4-то тримесечие 2013 г.

                           0,88

                           0,89

                           0,77

                           1-во тримесечие 2014 г.

                           0,84

                           0,88

                           0,73

                           2-ро тримесечие 2014 г.

                           0,83

                           0,87

                           0,76

                           3-то тримесечие 2014 г.

                           0,83

                           0,87

                           0,72

                           4-то тримесечие 2014 г.

                           0,79

                           0,84

                           0,69

                              Източник: Разследване на Bloomberg

               (49)

               Въз основа на тези цифри, липсват индикации, че евентуални опити да се повлияе на индекса биха били успешни. Вярно е, че в резултат на повишеното участие на китайските дружества ценова серия „Общи средни“ показва малко по-рязък спад в сравнение с ценова подсерия „Средни международни“. Тази констатация обаче не би могла да постави под въпрос целесъобразността на използването на ценова серия „Общи средни“. Това всъщност е едно логично следствие от факта, че включените в тази ценова серия цени понастоящем са в по-голяма степен представителни за пазарния дял на Китай на световния пазар, отколкото са били първоначално. С други думи: ценова серия „Общи средни“ понастоящем служи на целите си дори по-добре, отколкото при първоначалното ѝ въвеждане.

               (50)

               Също така не е вярно, че спадът на цените в подсерия „Средни за Китай“ е бил с над 5 % по-голям от този на цените в подсерия „Средни международни“. В действителност цените в подсерия„Средни за Китай“ са се понижили с 2,8 %, докато тези в ценова подсерия „Средни международни“ са се увеличили с 1,2 %. В резултат на това се получава комбинирана разлика от 4 %.

               (51)

               Наред с това Комисията изтъква отново, че доводът на заявителя се основава единствено на сравнение на две изолирани тримесечия, а именно третото тримесечие на 2013 г. и четвъртото тримесечие на 2014 г. Анализът на Комисията взема предвид развитието на ценовите серии в течение на 2013 и 2014 г., т.е. през целия период, за който заявителят е представил информация в искането си.

               (52)

               Заявителят твърди, че „[…] нарастването в броя на китайските респонденти ще доведе до понижение на прилаганото референтно ниво до равнище под това, което би се очаквало без нарастването на броя на китайските респонденти.“

               (53)

               Комисията отхвърля този довод, тъй като заявителят отново не представи доказателства в подкрепа на своето твърдение.

               (54)

               Според заявителя Комисията не е направила анализ на „[…] последиците от увеличаването на дела на китайските респонденти върху [прилаганото] референтно ниво […]“, нито на„[…] въздействието на цялостното изменение в съотношението върху цените и въздействието на двата компонента поотделно върху цените […].“, или относно това „[…] дали са налице фактори, различни от засиленото докладване на китайски цени, които биха могли да са довели до този резултат“.

               (55)

               Комисията отхвърля това твърдение, тъй като тя действително извърши такъв анализ и заключенията от него са изложени в раздели 7.2 и 7.3 по-горе.

               (56)

               Заявителят изтъкна също, че Комисията не е направила анализ относно това „[…] дали използването на ценова подсерия „Средни международни“ като база за сравнение би довело до резултати, които съществено се различават от получените при използване на прилаганото референтно ниво през въпросния период.“ Освен това заявителят поиска да бъде направен такъв анализ.

               (57)

               Комисията отхвърля този довод и основаното на него искане, тъй като това е извън обхвата на настоящото междинно преразглеждане, определен в известието за започване и повторно изложен в съображение 15. Целта на настоящия преглед не е да се проучи дали използването на други критерии би довело до резултати, които съществено се различават от получените при използване на прилаганото референтно ниво през въпросния период.

               (58)

               Комисията подчертава, че за да е подходящо, референтното ниво следва да бъде обективно, прозрачно и с възможно най-широк обхват. В конкретния случай изключването на китайските производители, които съставляват 78 % от световния пазар на соларни изделия, не би било обосновано.

               (59)

               Съгласно твърденията на заявителя четвъртата констатация в съображение 40 по-горе представлява „мълчаливо признание, че [прилаганото] референтно ниво не е представително в началото на периода на действие на [ангажимента], което само по себе си е достатъчно основание да бъде възприето друго референтно ниво, тъй като тримесечието, предхождащо влизането в сила на ангажимента, продължава да бъде основен референтен период“. Също така заявителят изтъкна, че „самото включване на цените, предоставени от китайските респонденти, само по себе си не гарантира представителност на прилаганото референтно ниво по отношение на глобалните цени на модулите“.

               (60)

               Комисията отхвърля този довод, тъй като увеличението на дела на респондентите от Китай в прилаганото референтно ниво само е подобрило неговата представителност, тъй като отразява в по-добра степен дела на китайските производители на световния пазар на соларни изделия.

               (61)

               На последно място, заявителят поиска от Комисията да продължи разследването с цел да бъдат установени допълнителни факти. Заявителят обаче не представи нови факти, различни от представените в искането за преразглеждане, упоменато в съображение 12 по-горе. Поради това Комисията няма основание да продължи разследването.

      Коментари на правителството на Китайската народна република

               (62)

               Правителството на Китайската народна република представи коментари, които допълнително подкрепиха заключенията на Комисията в полза на прекратяване на преразглеждането.

         7.7.   Заключение относно писмените изявления и преразглеждането

               (63)

               Независимо от изложените по-горе твърдения на заинтересованите страни, Комисията поддържа направените в настоящото разследване констатации. С оглед на това Комисията прекратява настоящото преразглеждане.

               (64)

               Настоящият регламент е в съответствие със становището на Комитета, създаден в съответствие с член 15, параграф 1 от Регламент (ЕО) № 1225/2009 и член 25, параграф 1 от Регламент (ЕО) № 597/2009,

         ПРИЕ НАСТОЯЩИЯ РЕГЛАМЕНТ:
   Член 1
   Прекратява се частичното междинно преразглеждане на антидъмпинговите и изравнителните мерки, приложими към вноса на кристални силициеви фотоволтаични модули и ключови компоненти (т.е. елементи) с произход или изпратени от Китайската народна република.
   Член 2
   Настоящият регламент влиза в сила в деня след деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 6 януари 2016 година.

            За Комисията

            Председател

         Jean-Claude JUNCKER

      (1)  ОВ L 343, 22.12.2009 г., стр. 51.

      (2)  ОВ L 188, 18.7.2009 г., стр. 93.

      (3)  ОВ L 152, 5.6.2013 г., стр. 5.

      (4)  ОВ L 209, 3.8.2013 г., стр. 26.

      (5)  ОВ L 209, 3.8.2013 г., стр. 1.

      (6)  ОВ L 325, 5.12.2013 г., стр. 1.

      (7)  ОВ L 325, 5.12.2013 г., стр. 66.

      (8)  ОВ L 325, 5.12.2013 г., стр. 214.

      (9)  ОВ L 270, 11.9.2014 г., стр. 6.

      (10)  ОВ L 139, 5.6.2015 г., стр. 30.

      (11)  ОВ L 218, 19.8.2015 г., стр. 1.

      (12)  ОВ C 147, 5.5.2015 г., стр. 4.


title: Регламент за изпълнение (ЕС) 2015/36 на Комисията от 12 януари 2015 година за установяване на стандартни стойности при внос с цел определяне на входната цена на някои плодове и зеленчуци

text:
               13.1.2015

               BG

               Официален вестник на Европейския съюз

               L 7/1

         РЕГЛАМЕНТ ЗА ИЗПЪЛНЕНИЕ (ЕС) 2015/36 НА КОМИСИЯТА
   от 12 януари 2015 година
   за установяване на стандартни стойности при внос с цел определяне на входната цена на някои плодове и зеленчуци
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1308/2013 на Европейския парламент и на Съвета от 17 декември 2013 г. за установяване на обща организация на селскостопанските пазари и за отмяна на регламенти (ЕИО) № 922/72, (ЕИО) № 234/79, (ЕО) № 1037/2001 и (ЕО) № 1234/2007 (1),
   като взе предвид Регламент за изпълнение (ЕС) № 543/2011 на Комисията от 7 юни 2011 г. за определяне на подробни правила за прилагането на Регламент (ЕО) № 1234/2007 на Съвета по отношение на секторите на плодовете и зеленчуците и на преработените плодове и зеленчуци (2), и по-специално член 136, параграф 1 от него,
   като има предвид, че:

               (1)

               В изпълнение на резултатите от Уругвайския кръг на многостранните търговски преговори в Регламент за изпълнение (ЕС) № 543/2011 са посочени критериите, по които Комисията определя стандартните стойности при внос от трети държави за продуктите и периодите, посочени в приложение XVI, част A от същия регламент.

               (2)

               Стандартната стойност при внос се изчислява за всеки работен ден съгласно член 136, параграф 1 от Регламент за изпълнение (ЕС) № 543/2011, като се вземат под внимание променливите данни за всеки ден. В резултат на това настоящият регламент следва да влезе в сила в деня на публикуването му в Официален вестник на Европейския съюз,

         ПРИЕ НАСТОЯЩИЯ РЕГЛАМЕНТ:
   Член 1
   Стандартните стойности при внос, посочени в член 136 от Регламент за изпълнение (ЕС) № 543/2011, са определени в приложението към настоящия регламент.
   Член 2
   Настоящият регламент влиза в сила в деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 12 януари 2015 година.

            За Комисията,

            от името на председателя,

         Jerzy PLEWA

            Генерален директор на генерална дирекция „Земеделие и развитие на селските райони“

      (1)  ОВ L 347, 20.12.2013 г., стр. 671.

      (2)  ОВ L 157, 15.6.2011 г., стр. 1.

      ПРИЛОЖЕНИЕ

         Стандартни стойности при внос за определяне на входната цена на някои плодове и зеленчуци

                  (EUR/100 kg)

                  Код по КН

                  Код на третa държавa (1)

                  Стандартна стойност при внос

                  0702 00 00

                  AL

                  63,0

                  EG

                  164,2

                  IL

                  103,8

                  MA

                  103,8

                  TN

                  130,5

                  TR

                  132,7

                  ZZ

                  116,3

                  0707 00 05

                  EG

                  241,9

                  MA

                  73,2

                  TR

                  168,0

                  ZZ

                  161,0

                  0808 91 00

                  EG

                  113,1

                  ZZ

                  113,1

                  0709 93 10

                  EG

                  191,6

                  MA

                  144,6

                  SN

                  80,8

                  TR

                  158,9

                  ZZ

                  144,0

                  0805 10 20

                  EG

                  40,0

                  MA

                  56,4

                  TR

                  65,0

                  ZA

                  36,7

                  ZZ

                  49,5

                  0805 20 10

                  MA

                  71,9

                  ZZ

                  71,9

                  0805 20 30, 0805 20 50, 0805 20 70, 0805 20 90

                  IL

                  93,3

                  JM

                  118,8

                  KR

                  152,3

                  MA

                  82,2

                  TR

                  70,7

                  ZZ

                  103,5

                  0805 50 10

                  TR

                  67,8

                  ZZ

                  67,8

                  0808 10 80

                  AR

                  164,5

                  BR

                  65,5

                  CL

                  89,4

                  US

                  133,7

                  ZA

                  147,0

                  ZZ

                  120,0

                  0808 30 90

                  US

                  140,6

                  ZZ

                  140,6

         (1)  Номенклатура на държавите, определена с Регламент (ЕО) № 1106/2012 на Комисията от 27 ноември 2012 година за прилагане на Регламент (ЕО) № 471/2009 на Европейския парламент и на Съвета относно статистиката на Общността за външната търговия с трети страни по отношение на актуализиране на номенклатурата на държавите и териториите текст от значение за ЕИП (ОВ L 328, 28.11.2012 г., стр. 7). Код „ZZ“ означава „с друг произход“.


title: РЕГЛАМЕНТ ЗА ИЗПЪЛНЕНИЕ (ЕС) .../… НА КОМИСИЯТА за изменение на Регламент за изпълнение (ЕС) 2016/1239 по отношение на някои правила във връзка с крайните срокове и уведомленията за количествата, обхванати от лицензии, в сектора на ориза (текст от значение за ЕИП)

text:
               РЕГЛАМЕНТ ЗА ИЗПЪЛНЕНИЕ (ЕС) .../… НА КОМИСИЯТА

               от 17.8.2017 година

               за изменение на Регламент за изпълнение (ЕС) 2016/1239 по отношение на някои правила във връзка с крайните срокове и уведомленията за количествата, обхванати от лицензии, в сектора на ориза

               (текст от значение за ЕИП)

               ЕВРОПЕЙСКАТА КОМИСИЯ,

               като взе предвид Договора за функционирането на Европейския съюз,

               като взе предвид Регламент (ЕC) № 1308/2013 на Европейския парламент и на Съвета от 17 декември 2013 г. за установяване на обща организация на пазарите на селскостопански продукти и за отмяна на регламенти (ЕИО) № 922/72, (ЕИО) № 234/79, (ЕО) № 1037/2001 и (ЕО) № 1234/2007 на Съвета
                  1
               , и по-специално член 223, параграф 3, букви б) и в) от него,

               като има предвид, че:

               (1)В Регламент за изпълнение (ЕС) 2016/1239 на Комисията
                  2
                се определят правила за прилагането на Регламент (ЕС) № 1308/2013 по отношение на системата за лицензии за внос и износ, включително на лицензиите в сектора на ориза. В него също така се установяват подробни правила във връзка с уведомленията, представяни от държавите членки на Комисията.

               (2)Необходимо е да се изяснят някои правила във връзка с крайните срокове, включително по отношение на уведомленията за количествата продукти, обхванати от тарифни квоти.

               (3)Целесъобразно е да се предвиди задължение за държавите членки да уведомяват Комисията за количествата ориз, обхванати от лицензии, каквото задължение е било включено в предишни регламенти.

               (4)Поради това Регламент за изпълнение (ЕС) 2016/1239 следва да бъде съответно изменен.

               (5)От съображения за яснота и правна сигурност настоящият регламент следва да влезе в сила в един и същи ден с делегирания регламент, с който се изменя Делегиран регламент (ЕС) 2016/1237 на Комисията
                  3
                по отношение на уведомленията в сектора на ориза.

               (6)Мерките, предвидени в настоящия регламент, са в съответствие със становището на Комитета за общата организация на селскостопанските пазари,

               ПРИЕ НАСТОЯЩИЯ РЕГЛАМЕНТ:

               Член 1

               Регламент за изпълнение (ЕС) 2016/1239 се изменя, както следва:

               1) Член 3 се изменя, както следва:

               а) параграф 3 се заменя със следното:

               „3. Когато в настоящия регламент се посочва срок за процедурите и датата на начало или край е събота, неделя или официален празник, както е определено в Регламент (ЕИО, Евратом) № 1182/71:

               (a)приложимата дата на начало е следващият работен ден в 00:00 часа, като се взема предвид официалното работно време на органа;

               (b)чрез дерогация от член 3, параграф 2, буква б) и параграф 4 от посочения регламент приложимият краен срок е на следващия работен ден и до 13:00 часа брюкселско време.“;

               б) добавя се следният параграф 4:

               „4. Чрез дерогация от параграф 3, когато за целите на настоящия регламент се прилага краен срок за представяне на уведомление за количества продукти, обхванати от заявления за лицензии в рамките на тарифна квота, или на уведомление за неизползвани количества в рамките на тарифна квота, този краен срок приключва с изтичането на последния час от последния ден, независимо дали денят е събота, неделя или официален празник.“

               2) Вмъква се следният член 19a:

               „Член 19a

               Уведомления във връзка с ориза

               Държавите членки уведомяват ежедневно Комисията за следното:

               (a)по отношение на лицензиите за внос, различни от предназначените за управление на тарифните квоти за внос — общите количества, обхванати от издадените лицензии, по произход и по продуктов код;

               (b)по отношение на лицензиите за износ — общите количества, обхванати от издадените лицензии, по продуктов код.“

               Член 2

               Настоящият регламент влиза в сила в деня след деня на публикуването му в Официален вестник на Европейския съюз.

               Настоящият регламент е задължителен в своята цялост и се прилага пряко във всички държави членки.

               Съставено в Брюксел на 17.8.2017 година.

                     За Комисията

                     Председател
                     Jean-Claude JUNCKER

                     (1)
                  ОВ L 347, 20.12.2013 г., стр. 671.

                     (2)
                  Регламент за изпълнение (ЕС) 2016/1239 на Комисията от 18 май 2016 г. за определяне на правила за прилагането на Регламент (ЕС) № 1308/2013 на Европейския парламент и на Съвета по отношение на системата за лицензии за внос и износ (ОВ L 206, 30.7.2016 г., стр. 44).

                     (3)
                  Делегиран регламент (ЕС) 2016/1237 на Комисията от 18 май 2016 г. за допълнение на Регламент (ЕС) № 1308/2013 на Европейския парламент и на Съвета по отношение на правилата за прилагане на системата на лицензии за внос и износ и за допълнение на Регламент (ЕС) № 1306/2013 на Европейския парламент и на Съвета по отношение на правилата за освобождаване и задържане на обезпечения, внесени във връзка с тези лицензии, и за изменение на регламенти (ЕО) № 2535/2001, (ЕО) № 1342/2003, (ЕО) № 2336/2003, (ЕО) № 951/2006, (ЕО) № 341/2007 и (ЕО) № 382/2008 на Комисията и за отмяна на регламенти (ЕО) № 2390/98, (ЕО) № 1345/2005, (ЕО) № 376/2008 и (ЕО) № 507/2008 на Комисията (ОВ L 206, 30.7.2016 г., стр. 1).


title: РЕГЛАМЕНТ ЗА ИЗПЪЛНЕНИЕ (ЕС) .../… НА КОМИСИЯТА за изменение на Регламент за изпълнение (ЕС) № 809/2014 за определяне на правила за прилагането на Регламент (ЕС) № 1306/2013 на Европейския парламент и на Съвета по отношение на интегрираната система за администриране и контрол, мерките за развитие на селските райони и кръстосаното съответствие

text:
               РЕГЛАМЕНТ ЗА ИЗПЪЛНЕНИЕ (ЕС) .../… НА КОМИСИЯТА

               от 10.7.2017 година

               за изменение на Регламент за изпълнение (ЕС) № 809/2014 за определяне на правила за прилагането на Регламент (ЕС) № 1306/2013 на Европейския парламент и на Съвета по отношение на интегрираната система за администриране и контрол, мерките за развитие на селските райони и кръстосаното съответствие

               ЕВРОПЕЙСКАТА КОМИСИЯ,

               като взе предвид Договора за функционирането на Европейския съюз,

               като взе предвид Регламент (ЕС) № 1306/2013 на Европейския парламент и на Съвета от 17 декември 2013 г. относно финансирането, управлението и мониторинга на общата селскостопанска политика и за отмяна на регламенти (ЕИО) № 352/78, (ЕО) № 165/94, (ЕО) № 2799/98, (ЕО) № 814/2000, (ЕО) № 1290/2005 и (ЕО) № 485/2008 на Съвета
                  1
               , и по-специално член 62, параграф 2, букви а) и б) и член 78, букви б) и в) от него,

               като има предвид, че:

               (1)В член 21 от Регламент за изпълнение (ЕС) № 809/2014 на Комисията
                  2
                се определят изискванията във връзка със заявленията за помощ за животни и с исканията за плащане по мерките за подпомагане за животни. При видовете с кратък производствен цикъл и голям оборот на животни, броят на животните, за които се подава искане за плащане за животни по мярката, предвидена в член 33 от Регламент (ЕС) № 1305/2013на Европейския парламент и на Съвета
                  3
               , може да се променя значително в течение на референтната година. Това може да доведе до значителна разлика между броя на животните, декларирани в искането за плащане за животни, и броя на животните, които евентуално ще се ползват от подобрени условия на хуманно отношение. В резултат на това се оказва, че броят на животните, декларирани в искането за плащане за животни, е само ориентировъчен. Следователно по отношение на тези видове с кратък производствен цикъл следва да се разреши на държавите членки да създадат система, даваща възможност на бенефициера да кандидатства за подпомагане за всички животни, които към дадена дата или през даден период, определени от държавата членка, отговарят на изискванията за подпомагане. При липса на компютърна база данни действителният брой на животните следва да може да се определя въз основа на сертификати за клане или други удостоверителни документи, представени на компетентния орган след датата на подаване на искането за плащане за животни.

               (2)Не е задължително да се прилагат критерии за подбор по отношение на всички мерки или видове операции. Ето защо извършваните административни проверки на заявленията за подпомагане следва да включват проверката на този елемент само когато е необходимо.

               (3)Проверката на основателността на разходите се извършва на етапа на административните проверки, свързани със заявлението за подпомагане, и въз основа на определена система за оценка. Следва да се прилагат обаче специални правила, когато рискът от неоснователни разходи е нисък или когато съдържанието на разходите не може да се определи преди изпълнението на операцията.

               (4)В съответствие с член 67, параграф 1 от Регламент (ЕС) № 1303/2013 на Европейския парламент и на Съвета
                  4
                размерът на подпомагането може да се установи въз основа на стандартни таблици на разходите за единица продукт, еднократни суми или единни ставки. В тези случаи административните проверки не следва да включват проверка на сумата на направените разходи и извършените от бенефициера плащания.

               (5)Правилата относно проверките, приложими по отношение на финансовите инструменти, следва да бъдат адаптирани, за да се осигури съгласуваност с разпоредбите относно управлението и контрола, определени в Регламент (ЕС) № 1303/2013 и в Делегиран регламент (ЕС) № 480/2014 на Комисията
                  5
               , и да се вземат под внимание особеностите на подпомагането, предоставяно под формата на финансов инструмент.

               (6)Разходи, подлежащи на проверки на място, следва да не бъдат разходите, които трябва да бъдат изплатени, а разходите, за които е подадено искане за плащане до разплащателната агенция. Тъй като разходите за изплащане могат да бъдат определени едва след като са приключили всички проверки, приемането на тези разходи като подлежащи на проверка ще направи непредвидимо постигането на броя на проверките. Освен това подлежащите на проверки на място разходи не следва да включват разходите, извършени от разплащателната агенция само за авансови плащания, тъй като тези разходи не съответстват на разходите, извършени от бенефициера. Освен това свързаните с финансови инструменти разходи следва да се вземат предвид за постигане на минималния брой проверки само доколкото те действително се проверяват от компетентния орган. За да се гарантира изпълнение на минималния брой проверки през всяка календарна година, проверките следва да се извършват до предвидената дата за представяне на данните за проверките и статистическите данни от проверките, определена в член 9 от Регламент за изпълнение (ЕС) № 809/2014.

               (7)За да се избегне ненужно дублиране на проверки, проверките на място следва да обхващат само елементите, които още не са били подложени на административни проверки.

               (8)В съответствие с членове 48 и 51 от Регламент за изпълнение (ЕС) № 809/2014 обект на проверките следва, наред с другото, да бъде спазването на критериите за допустимост, ангажиментите и другите задължения. Освен това в съответствие с член 50, параграф 4, буква a) от същия регламент за изпълнение в извадката от операции за проверка на място следва да се отчита необходимостта от проверка на подходяща комбинация от видове и размери на операциите. Поради това не са необходими специфичните за всяка мярка разпоредби относно предмета или интензивността на проверките, предвидени в членове 54—59 от Регламент за изпълнение (ЕС) № 809/2014.

               (9)По отношение на административните санкции, за да се гарантира равно третиране на избраните и неизбраните за проверка на място операции, в двата случая следва да бъдат проверявани разходите, за които е подадено искане за плащане.

               (10)Поради това Регламент за изпълнение (ЕС) № 809/2014 следва да бъде съответно изменен.

               (11)Внесените с настоящия регламент изменения следва да се прилагат по отношение на заявленията за подпомагане или исканията за плащане, отнасящи се за референтните години или премийните периоди, започващи от 1 януари 2018 г. Като се имат предвид обаче трудностите, срещнати през референтната 2015 г. от държавите членки, които трябваше да адаптират системите си към предвидения в член 13 от Регламент за изпълнение (ЕС) № 809/2014 срок за подаване на искането за плащане за животни, както и към системата за намаления, изключвания и санкции, предвидена в Делегиран регламент (ЕС) № 640/2014 на Комисията
                  6
               , разпоредбата, която позволява действителният брой на животните от видовете с кратък производствен цикъл да се определя въз основа на сертификати за клане или други удостоверителни документи, представени на компетентния орган след подаване на искането за плащане за животни, следва да се прилага по отношение на исканията за плащане за животни, отнасящи се за референтните години, започващи от 1 януари 2016 г.

               (12)Мерките, предвидени в настоящия регламент, са в съответствие със становището на Комитета за развитие на селските райони,

               ПРИЕ НАСТОЯЩИЯ РЕГЛАМЕНТ:

               Член 1

               Регламент за изпълнение (ЕС) № 809/2014 се изменя, както следва:

               (1)В член 21 се вмъква следният параграф 4а:

               „4a. За видовете с кратък производствен цикъл, за които се получава подпомагане по член 33 от Регламент (ЕС) № 1305/2013, държавите членки могат, при липса на компютърна база данни, да въведат процедури, при които за целите на искането за плащане за животни да се използват данните, съдържащи се в сертификатите за клане или в други удостоверителни документи. Посочените данни трябва да предоставят, за всяко отделно животно, необходимото ниво на сигурност и на прилагане, което се изисква за правилното управление на съответната мярка за подпомагане.

               Процедурите, посочени в първа алинея, могат да се състоят от система, при която даден бенефициер кандидатства за подпомагане за всички животни, които към дадена дата или през даден период, определени от държавата членка, отговарят на изискванията за подпомагане въз основа на данните, съдържащи се в сертификатите за клане или в други удостоверителни документи.

               В този случай държавите членки вземат необходимите мерки, за да гарантират, че в съответствие с разпоредбите, приложими към съответната мярка за подпомагане, посочените във втора алинея дата или период са ясно определени и известни на бенефициера.“

               (2)Член 48 се изменя, както следва:

               а)параграф 2 се изменя, както следва:

               i)буква в) се заменя със следното:

               „в) спазването на критериите за подбор, когато се прилагат такива критерии;“

               ii) буква д) се заменя със следното:

               „д) по отношение на разходите, посочени в член 67, параграф 1, буква а) от Регламент (ЕС) № 1303/2013, с изключение на вноските в натура и амортизационните разходи — проверка на основателността на представените разходи. Разходите се оценяват посредством подходяща система за оценка, като например референтни разходи, сравняване на различни оферти или комисия за оценка. При операциите с процент на подпомагане до 30 % или при операциите, за които се получава подпомагане по член 35 от Регламент (ЕС) № 1305/2013, проверката на основателността на разходите може да се извърши на етапа на административните проверки на исканията за плащане. При операциите с допустими разходи до 5000 EUR основателността на разходите може да се установи чрез проектобюджет, съгласуван предварително с управляващия орган.“

               б)в параграф 3 букви а) и б) се заменят със следното:

               „а) приключилата операция, сравнена с операцията, за която е било одобрено заявлението за подпомагане;

               б) направените разходи и извършените плащания, освен в случаите, когато се прилагат форма или
                     метод, посочени в член 67, параграф 1, буква б), в) или г) от Регламент (ЕС) № 1303/2013.“

               в)добавя се следният параграф 6:

               „6. По отношение на финансовите инструменти, посочени в член 38, параграф 1, буква б) от Регламент (ЕС) № 1303/2013, параграфи 1—5 от настоящия член не се прилагат относно вноската за финансовия инструмент, нито относно подпомагането за крайния получател. Прилагат се обаче членове 58 и 59 от Регламент (ЕС) № 1306/2013 и член 9 от Делегиран регламент (ЕС) № 480/2014 на Комисията*.

               ----------

               * Делегиран регламент (ЕС) № 480/2014 на Комисията от 3 март 2014 г. за допълнение на Регламент (ЕС) № 1303/2013 на Европейския парламент и на Съвета за определяне на общоприложими разпоредби за Европейския фонд за регионално развитие, Европейския социален фонд, Кохезионния фонд, Европейския земеделски фонд за развитие на селските райони и Европейския фонд за морско дело и рибарство и за определяне на общи разпоредби за Европейския фонд за регионално развитие, Европейския социален фонд, Кохезионния фонд и Европейския фонд за морско дело и рибарство (ОВ L 138, 13.5.2014 г., стр. 5).“

               (3)Член 50 се изменя, както следва:

               а)параграф 1 се изменя, както следва:

               i)първата алинея се заменя със следното:

               „Разходите, обхванати от проверки на място, представляват най-малко 5 % от
                     посочените в член 46 разходи, съфинансирани от Европейския
                     земеделски фонд за развитие на селските райони (ЕЗФРСР), за които се подават искания за плащане до
                     разплащателната агенция всяка календарна година и които не се отнасят до операции, за
                     които са подадени искания за плащане само на авансови плащания.“

               ii) добавя се следната трета алинея:

               „По отношение на финансовите инструменти, в обхванатите от проверки на място разходи, посочени в първа алинея, се вземат предвид само извършените в полза на крайните получатели плащания, които са предмет на проверки на място.“

               б)в параграф 2 първата алинея се заменя със следното:

               „За постигане на минималното ниво, посочено в параграф 1, се вземат предвид само проверките, извършени до предвидената дата за представяне на данните за
                     проверките и статистическите данни от проверките съгласно член 9.“

               (4)Член 51 се изменя, както следва:

               а)параграф 1 се заменя със следното:

               „1. Проверките на място проверяват дали операцията е изпълнена в съответствие с приложимите правила и обхващат всички критерии за допустимост, ангажименти и други задължения, свързани с условията за отпускане на подпомагане, които могат да бъдат проверени по време на посещението и не са били подложени на административни проверки. Тези проверки гарантират, че операцията е допустима за подпомагане от ЕЗФРСР.“

               б)добавя се следният параграф 5:

               „5. По отношение на финансовите инструменти, посочени в член 38, параграф 1, буква б) от
                     Регламент (ЕС) № 1303/2013, параграфи 1—4 от настоящия член не се прилагат относно вноската за финансовия инструмент, нито относно подпомагането за крайния получател. Прилагат се обаче членове 58 и 59 от Регламент (ЕС) № 1306/2013 и член 9 от Делегиран регламент (ЕС) № 480/2014.“

               (5)Членове 54—59 се заличават.

               (6)В член 60 се добавя следният параграф 4:

               „4. Чрез дерогация от член 48, параграф 2, буква д), по отношение на операциите, извършвани от местна група за действие и обхващащи група проекти в рамките на обща тема, проверката на основателността на разходите може да се извърши на етапа на административните проверки на исканията за плащане, отнасящи се до тази група проекти.“

               (7)Член 61 се изменя, както следва:

               а)в параграф 1 второто изречение се заличава;

               б)параграф 2 се заменя със следното:

               „2. Компетентният орган гарантира, посредством административни проверки и при
                     необходимост посредством посещения на място на посредническите финансови институции и на бенефициера, че плащанията към посредническите финансови институции са в съответствие със законодателството на Съюза и със споразумението, сключено между компетентния орган и посредническата финансова институция.“

               (8)В член 63 параграф 2 се заменя със следното:

               „2. Административната санкция, посочена в параграф 1, се прилага mutatis mutandis по отношение на недопустимите разходи, установени по време на проверките на място, посочени в член 49.“

               Член 2

               Настоящият регламент влиза в сила на седмия ден след деня на публикуването му в Официален вестник на Европейския съюз.

               Той се прилага по отношение на заявленията за подпомагане или исканията за плащане, отнасящи се за референтните години или премийните периоди, започващи от 1 януари 2018 г.

               Член 1, точка 1 обаче се прилага по отношение на исканията за плащане за животни, отнасящи се за референтните години, започващи от 1 януари 2016 г.

               Настоящият регламент е задължителен в своята цялост и се прилага пряко във всички държави членки.

               Съставено в Брюксел на 10.7.2017 година.

                     За Комисията

                     Председател
                     Jean-Claude JUNCKER

                     (1)
                  ОВ L 347, 20.12.2013 г., стр. 549.

                     (2)
                  Регламент за изпълнение (ЕС) № 809/2014 на Комисията от 17 юли 2014 г. за определяне на правила за прилагането на Регламент (ЕС) № 1306/2013 на Европейския парламент и на Съвета по отношение на интегрираната система за администриране и контрол, мерките за развитие на селските райони и кръстосаното съответствие (ОВ L 227, 31.7.2014 г., стр. 69).

                     (3)
                  Регламент (ЕС) № 1305/2013 на Европейския парламент и на Съвета от 17 декември 2013 г. относно подпомагане на развитието на селските райони от Европейския земеделски фонд за развитие на селските райони (ЕЗФРСР) и за отмяна на Регламент (ЕО) № 1698/2005 на Съвета (ОВ L 347, 20.12.2013 г., стр. 487).

                     (4)
                  Регламент (ЕС) № 1303/2013 на Европейския парламент и на Съвета от 17 декември 2013 г. за определяне на общоприложими разпоредби за Европейския фонд за регионално развитие, Европейския социален фонд, Кохезионния фонд, Европейския земеделски фонд за развитие на селските райони и Европейския фонд за морско дело и рибарство и за определяне на общи разпоредби за Европейския фонд за регионално развитие, Европейския социален фонд, Кохезионния фонд и Европейския фонд за морско дело и рибарство, и за отмяна на Регламент (ЕО) № 1083/2006 на Съвета (ОВ L 347, 20.12.2013 г., стр. 320).

                     (5)
                  Делегиран регламент (ЕС) № 480/2014 на Комисията от 3 март 2014 г. за допълнение на Регламент (ЕС) № 1303/2013 на Европейския парламент и на Съвета за определяне на общоприложими разпоредби за Европейския фонд за регионално развитие, Европейския социален фонд, Кохезионния фонд, Европейския земеделски фонд за развитие на селските райони и Европейския фонд за морско дело и рибарство и за определяне на общи разпоредби за Европейския фонд за регионално развитие, Европейския социален фонд, Кохезионния фонд и Европейския фонд за морско дело и рибарство (ОВ L 138, 13.5.2014 г., стр. 5).

                     (6)
                  Делегиран регламент (ЕС) № 640/2014 на Комисията от 11 март 2014 г. за допълнение на Регламент (ЕС) № 1306/2013 на Европейския парламент и на Съвета по отношение на интегрираната система за администриране и контрол и условията за отказ или оттегляне на плащанията и административните санкции, приложими към директните плащания, подпомагането на развитието на селските райони и кръстосаното съответствие (ОВ L 181, 20.6.2014 г., стр. 48).


title: РЕГЛАМЕНТ ЗА ИЗПЪЛНЕНИЕ (ЕС) .../… НА КОМИСИЯТА за изменение на Регламент за изпълнение (ЕС) № 809/2014 по отношение на контролните мерки във връзка с отглеждането на коноп

text:
               РЕГЛАМЕНТ ЗА ИЗПЪЛНЕНИЕ (ЕС) .../… НА КОМИСИЯТА

               от 30.6.2017 година

               за изменение на Регламент за изпълнение (ЕС) № 809/2014 по отношение на контролните мерки във връзка с отглеждането на коноп

               ЕВРОПЕЙСКАТА КОМИСИЯ,

               като взе предвид Договора за функционирането на Европейския съюз,

               като взе предвид Регламент (ЕС) № 1306/2013 на Европейския парламент и на Съвета от 17 декември 2013 г. относно финансирането, управлението и мониторинга на общата селскостопанска политика и за отмяна на регламенти (ЕИО) № 352/78, (ЕО) № 165/94, (ЕО) № 2799/98, (ЕО) № 814/2000, (ЕО) № 1290/2005 и (ЕО) № 485/2008 на Съвета
                  1
               , и по-специално член 58, параграф 4 и член 62, параграф 2, буква д) от него,

               като има предвид, че:

               (1)Правилата за проверка на съдържанието на Δ9 тетрахидроканабинол (наричан по-долу за краткост „ТХК“) на сортовете коноп са установени в член 45 от Регламент за изпълнение (ЕС) № 809/2014 на Комисията
                  2
                и приложението към същия регламент. Изглежда целесъобразно тези правила да бъдат включени в Делегиран регламент (ЕС) № 639/2014 на Комисията
                  3
               , изменен с Делегиран регламент (ЕС) 2017/...
                  4
               . Поради това член 45 от Регламент за изпълнение (ЕС) № 809/2014 и приложението към него следва да бъдат заличени, считано от датата на влизане в сила на Делегиран регламент (ЕС) 2017/...

               (2)Правилата за определяне на сортовете коноп и проверката на съдържанието на ТХК се основават на допускането, че конопът се отглежда като основна култура през пролетта, но те не са напълно подходящи за коноп, отглеждан като междинна култура. По-специално, датата 30 юни като краен срок за представяне на официалните етикети от опаковката на семената, определен в член 17, параграф 7 от Регламент за изпълнение (ЕС) № 809/2014, е прекалено ранна за конопа, отглеждан като междинна култура. Тъй като този начин на отглеждане се е утвърдил като подходящ за промишлен коноп и съвместим с изискванията за опазване на околната среда, държавите членки следва да имат възможност да определят по-късна дата за конопа, отглеждан като междинна култура, която обаче не може да бъде след 1 септември.

               (3)Поради това Регламент за изпълнение (ЕС) № 809/2014 следва да бъде съответно изменен.

               (4)Мерките, предвидени в настоящия регламент, са в съответствие със становището на Комитета за директните плащания,

               ПРИЕ НАСТОЯЩИЯ РЕГЛАМЕНТ:

               Член 1

               Регламент за изпълнение (ЕС) № 809/2014 се изменя, както следва:

               (1)В член 17, параграф 7 втората алинея се заменя със следното:

               „Чрез дерогация от първа алинея, буква в), когато сеитбата се извършва след крайния срок за подаване на единното заявление, етикетите се представят най-късно до 30 юни. За конопа, отглеждан като междинна култура обаче, етикетите се представят до дата, определяна от държавите членки, но не по-късно от 1 септември. Когато етикетите трябва да бъдат представени и пред други национални органи, държавите членки могат да предвидят тези етикети да се връщат на бенефициера, след като са били представени в съответствие с посочената буква. Върнатите етикети се отбелязват като използвани за заявление.“

               (2)Член 45 се заличава.

               (3)Приложението се заличава.

               Член 2

               Настоящият регламент влиза в сила на третия ден след деня на публикуването му в Официален вестник на Европейския съюз.

               Настоящият регламент е задължителен в своята цялост и се прилага пряко във всички държави членки.

               Съставено в Брюксел на 30.6.2017 година.

                     За Комисията

                     Председател
                     Jean-Claude JUNCKER

                     (1)
                  ОВ L 347, 20.12.2013 г., стр. 549.

                     (2)
                  Регламент за изпълнение (ЕС) № 809/2014 на Комисията от 17 юли 2014 г. за определяне на правила за прилагането на Регламент (ЕС) № 1306/2013 на Европейския парламент и на Съвета по отношение на интегрираната система за администриране и контрол, мерките за развитие на селските райони и кръстосаното съответствие (ОВ L 227, 31.7.2014 г., стр. 69).

                     (3)
                  Делегиран регламент (ЕС) № 639/2014 на Комисията от 11 март 2014 г. за допълнение на Регламент (ЕС) № 1307/2013 на Европейския парламент и на Съвета за установяване на правила за директни плащания за земеделски стопани по схеми за подпомагане в рамките на общата селскостопанска политика и за изменение на приложение X към същия регламент (ОВ L 181, 20.6.2014 г., стр. 1).

                     (4)
                  Делегиран регламент (ЕС) 2017/ххх на Комисията от [дата] за изменение на Делегиран регламент (ЕС) № 639/2014 по отношение на мерките за контрол, свързани с отглеждането на коноп, някои разпоредби относно плащането за екологизиране, плащането за млади земеделски стопани, контролиращи юридическо лице, изчисляването на размера на подпомагането за съответна единица в рамките на доброволното обвързано с производството подпомагане, частите от правата на плащане и някои изисквания за уведомяване във връзка със схемата за единно плащане на площ и доброволното обвързано с производството подпомагане, както и за изменение на приложение X към Регламент (ЕС) № 1307/2013 на Европейския парламент и на Съвета (OВ L xxx, [дата], стр. xx).